296 GaaxixEAE.  PaniawA. 
glaucis, vaginis transversim substrigosis auricula semilunari 
: longissime barbata. . 
Culmus, quales plures e radice, crassitie pennae columbi- 
nae, teres, laevis, dense et multifariam vaginis involutus, no- 
dis approximatis angustis, elevatis annulo impresso discretis. 
Vaginae arctae, obtuse carinatae , striatae, superne glabrae, 
basin versus setis transversim incumbentibus strigosae; ad 
oras auricula est recurva , semilunaris, acuta, longis ciliis, 
quasi cirrhis, barbata. Petioli 3 lineas longi, validi, cari- 
nati, depressi, pubescentes. Folia 7;— 68 pollices longa, 
prope basin sesquipollicem lata, e basi rotundata, oblongo- 
lanceolata, acuminata, supra scabriuscula aut interdum lae- 
vigata, viridia, subtus non raro glaucescentia pubeque mi- 
nutissima, nec nisi sub lente conspicienda, scabra, minime 
vero mollia. Spica e summa vagina parum emergens, 4—5 
pollices longa, semipollicem crassa, subnutans, pallida. In- 
volucra tenuissime pubescenti-cana, trifida, quinqueflora, 
ut in omnibus. Glumae valvulis duplo vel plus duplo brevio- 
res, oblongo-lanceolatae, extrorsum obliquae, obtusiuscu- 
lae, margine serrulato-scabrae nec ciliatae, rigidae.  Val- 
vulae structurae communis, ellipticae: inferior plana, tri- 
nervis; superior ventricosa, quinquenervis. Stamina 18—20. 
Spicula foeminea centralis: glumae ovatae, acutiusculae, ca- 
rinatae, membranaceae, uninerves; valvulae inter se aequa- 
les, glumis paulo breviores, ovatae, ventricosae, subcarti- 
lagineae, suhenerves, acutiusculae. Germen oblongum. Sty- 
lus et stigmata: qualia in reliquis. — Spicula terminalis soli- 
taria oblonga, foeminea: Calyx duplex, herbaceus: exterior 
biglumis, glumis aequalibus quinquenervibus; interior dire- 
ctione opposita biglumis, glumis altera alterius dorso incum- 
bente, uiraqve quinquenervi obtusa.  Flosculus univalvis, 
valvula in eadem directione, dorso scilicet glumis interiori- 
bus adverso, extrorsum convoluta, meinbranacea.  Pistillum 
quale in reliquis. ; 
Habitat in. sylvis juxta flumen Amazonum provinciae 
Paraénsis. Febr., Martio. b. 
6. PARIANA MOLLIS. 1 
P. involucris pubescentibus, glumis masculis valvulis di- 
midio brevioribus ovato -falcatis acutis, foliis oblongis subtus 
pubescenti- mollibus canescentibus, vaginis transversim stri- 
gosis ore truncato barbatis. 
Differt a reliquis culmo strictiore crassiore, vaginis 
longioribus, non tam arcte convolutis, foliis majoribus sub- 
tus dense pubescenti-tomentosis canescentibus. — Apex culmi 
sub spica profunde sulcatus, hirtus. "Vaginae profunde sul- 
